**ZMLUVA O DIELO**

uzavretá podľa § 536 a násl. zákona č. 513/1991 Zb. Obchodného

zákonníka v znení neskorších zmien a doplnkov

-----------------------------------------------------------------------------------------------------------------

Zmluvné strany

1. Objednávateľ :

Názov: MBM-GROUP, a. s.

Adresa: Hviezdoslavovo nám. 213, 029 01 Námestovo

Zástupca vo veciach:

A/ zmluvných: Alena Nováková, predseda predstavenstva

B/ technických: Monika Lubasová, +421 903 378 765

IČO: 36 740 519

DIČ: 2022337548

Bankové spojenie : Slovenská záručná a rozvojová banka, a. s.

Číslo účtu : (IBAN) SK31 3000 0000 0000 0011 5625

1. Zhotoviteľ:

Názov: .....................................................

Adresa: .....................................................

Č. tel.: .....................................................

Č. faxu: .....................................................

Zástupca vo veciach:

A/ zmluvných: .....................................................

B/ technických: .....................................................

IČO: .....................................................

DIČ: .....................................................

IČ DPH: .....................................................

Bankové spojenie: .....................................................

Číslo účtu: .....................................................

Zapísaný: Spoločnosť zapísaná v .................................................

Oddiel ................... vložka číslo ...................................

# **Čl. 1. Predmet diela**

1.1. Východiskové podklady a údaje:

1.1.1. Podkladom pre uzavretie zmluvy o dielo je ponuka zhotoviteľa zo dňa ................... na realizáciu prác: **„Zníženie energetickej náročnosti v spoločnosti MBM-GROUP, a.s.“**

1.2. Predmet plnenia :

* + 1. Predmetom tejto zmluvy je realizácia prác v zmysle výzvy OPKZP-PO4-SC421-2017-30 a súťažných podkladov. Objednávateľ na obstaranie predmetu tejto zmluvy o dielo použil postup verejného obstarávania – zákazku s nízkou hodnotou podľa §117 zákona č. 343/2015 Z. z. o verejnom obstarávaní a o zmene a doplnení niektorých zákonov v znení neskorších predpisov. Predmetom zákazky je rekonštrukcia obálok dvoch budov, rekonštrukcia vykurovania a prípravy TUV v administratívnej budove a využitie solárnej tepelnej energie v administratívnej budove.
    2. Zhotoviteľ vykoná dielo kompletne na kľúč podľa poskytnutých súťažných podkladov, na základe fyzickej obhliadky miesta stavebných prác a v súlade s vecným a časovým harmonogramom. Zhotoviteľ potvrdzuje, že sa v plnom rozsahu zoznámil s rozsahom a povahou predmetu zmluvy, že sú mu známe technické, kvalitatívne a iné podmienky k realizácii a že disponuje takými kapacitami a odbornými znalosťami, ktoré sú k zhotoveniu diela potrebné.
    3. Zhotoviteľ sa zaväzuje vykonať dielo vo vlastnom mene a na vlastnú zodpovednosť.
    4. Záväzné je začatie prác i ukončenie prác v dohodnutom termíne.
    5. Dohodnuté lehoty prác sa musia bez ohľadu na poveternostné podmienky dodržať, sú záväzné pod zmluvnou pokutou 0,02 % zo zmluvnej ceny diela podľa bodu 3.3. tejto zmluvy za každý deň predĺženia lehoty.
    6. Zhotoviteľ sa nebude môcť domáhať žiadnej príčiny ani vonkajšej, aby sa oslobodil z uvedených ustanovení o lehotách a z ustanovení harmonogramu, s výnimkou " vyššej moci " podľa čl. 8.
    7. Podrobný popis stavebných prác je uvedený v cenovej ponuke Zhotoviteľa a projektovej dokumentácii stavby vypracovanej spoločnosťou ECOTEN s.r.o., Južná trieda 1566/41, Košice, Ing. Jiří Tencar, Ph. D..

## Čl. 2. Termíny plnenia

2.1. Termín plnenia predmetu zmluvy podľa čl.1 je :

2.1.1. Dĺžka realizácie prác sa dojednáva na 8 mesiacov odo dňa odovzdania a prevzatia miesta stavebných prác.

2.2. Ak zhotoviteľ pripraví dielo na odovzdanie pred dohodnutým termínom, objednávateľ sa zaväzuje toto dielo prevziať aj v skoršom termíne.

**Čl. 3. Cena diela**

* 1. Cena za zhotovenie predmetu zmluvy je stanovená dohodou zmluvných strán v zmysle zákona č. 18/1996 Zb. o cenách, je pevná a nemenná.
  2. Objednávateľ sa zaväzuje, že dokončené dielo bez vád a nedorobkov prevezme a zaplatí za jeho zhotovenie dohodnutú cenu.
  3. Cena za zhotovenie diela podľa čl. 1. je :

**Cena diela bez DPH ........................... €**

**20 % DPH ........................... €**

**Cena diela s DPH celkom ........................... €**

* 1. Zhotoviteľ sa neodvolateľne zaväzuje, že vykoná záverečné práce, že prijme riziká realizácie v rámci zmluvy o dielo za zmluvnú cenu.
  2. Zmluvná cena je vypočítaná ako súčet všetkých položiek určených vo výkaze výmer, ktorý je neoddeliteľnou prílohou č. 1 tejto zmluvy, po oboznámení sa so staveniskom, jeho miestnymi podmienkami a po fyzickej obhliadke miesta stavebných prác. Zmluvná cena je pevná a nemenná v čase odovzdania diela.
  3. Návrh ceny a spôsob realizácie musí rešpektovať a zahrňovať skutočnosti, že sú obmedzené priestorové možnosti zariadenia staveniska, že musia byť realizované osobitné opatrenia verejného záujmu (hluk, prach, nebude obmedzovaný pracovný proces v hale) a taktiež ochranné opatrenia ako v pásme chodcov, tak aj ciest.
  4. V cene sú zahrnuté všetky personálne náklady zhotoviteľa (poistenie pracovníkov a pod.) a náklady na udržanie, resp. v prípade potreby na zvýšenie produktivity práce. V cene je zahrnuté poistenie zhotoviteľa k realizácii výstavby a inžinierska činnosť.
  5. Jednotkové ceny jednotlivých položiek sú maximálne a nemenné, tak ako sú uvedené v ponuke. V prípade, že sa v priebehu realizácie výstavby zistí, že vo výkaze výmer neboli uvedené niektoré položky alebo nedostačujúce výmery, ktoré mohli byť zrejmé z fyzickej obhliadky, nebudú tieto práce uznané ako naviac práce a zhotoviteľ sa zaväzuje vykonať ich na vlastné náklady.
  6. Zhotoviteľ sa nemôže odvolávať na svoje chyby, opomenutia a omyly, alebo akúkoľvek príčinu za účelom žiadania zvýšenia ceny a zároveň prehlasuje, že cena bola stanovená po fyzickej obhliadke miesta stavebných prác.
  7. Cena určená v Zmluve o dielo sa môže meniť len na základe písomného dodatku k tejto zmluve, a to pri písomnej požiadavke objednávateľa v stavebnom denníku a za podmienky, že nastane skutočnosť uvedená v bode 13.3 tejto zmluvy o dielo.

**Čl. 4. Platobné podmienky**

* 1. Zhotoviteľ má právo a povinnosť jeden krát za mesiac vystaviť súpis vykonaných prác vrátane rekapitulácie a zisťovací protokol o vykonaných stavebných prácach a predložiť ho osobe poverenej objednávateľom na preverenie. Objednávateľ je povinný do 3 (troch) pracovných dní predložené podklady preveriť a k týmto sa vyjadriť. Tieto doklady sú neoddeliteľnou súčasťou faktúry. Po odsúhlasení súpisov, rekapitulácie a zisťovacieho protokolu vzniká zhotoviteľovi povinnosť do 10 (desiatich) dní od preverenia správnosti vyššie uvedených dokladov vystaviť faktúru za vykonané práce a je povinný túto faktúru v piatich origináloch doručiť objednávateľovi a to osobne, alebo poštou. Faktúru zhotoviteľ vystaví jedenkrát za mesiac, vždy po ukončení mesačného obdobia.
  2. Faktúra bude obsahovať všetky náležitosti v súlade so zákonom č. 222/2004 Z.z. o DPH v znení neskorších zmien a doplnkov.
  3. Neoddeliteľnou prílohou faktúry je :
     1. súpis vykonaných prác podpísaný stavebným dozorom objednávateľa, v členení podľa oceneného výkazu výmer, ktorý je súčasťou tejto zmluvy s dodržaním poradia položiek i v elektronickej podobe (Microsoft Excel), nefakturované položky budú označené nulou;
     2. zisťovací protokol o vykonaných stavebných prácach - prestavané čiastky od začiatku do konca predchádzajúceho mesiaca v sledovanom mesiaci bez DPH, výšku DPH a spolu s DPH.

**Faktúra i prílohy musia byť odsúhlasené stavebným dozorom objednávateľa.**

* 1. Objednávateľ je povinný uhradiť fakturovanú čiastku do 30 (tridsiatich) kalendárnych dní od doručenia vystavenej faktúry na účet zhotoviteľa. V prípade, že faktúra nebude obsahovať všetky náležitosti, má objednávateľ právo takúto faktúru vrátiť zhotoviteľovi, pričom lehota povinnosti úhrady faktúry sa predlžuje o dobu opätovného doručenia opravenej faktúry. Ak sa objednávateľ rozhodne faktúru vrátiť, toto musí urobiť do 10 (desiatich) dní od obdržania faktúry.
  2. Nakoľko je dielo financované zo zdrojov Európskej únie, Operačný program Kvalita životného prostredia, kód výzvy: OPKZP-PO4-SC421-2017-30, je zhotoviteľ povinný strpieť obdobie kontroly účtovných dokladov na riadiacom orgáne a v prípade, že finančné prostriedky nebudú poskytnuté prijímateľovi (objednávateľovi) v lehote splatnosti faktúr, zhotoviteľ sa zaväzuje, že nebude účtovať úroky z omeškania úhrady faktúr. Objednávateľ je povinný informovať zhotoviteľa o spôsobe financovania jednotlivých faktúr (spôsob refundácie/predfinancovania).
  3. Zhotoviteľ je povinný po ukončení diela vystaviť konečnú faktúru. Prílohou ku konečnej faktúre musia byť najmä :
     1. dokumentácia kvality diela;
     2. potvrdenie o odstránení zariadenia staveniska, všetkých vád a nedorobkov;
     3. prehľad dovtedy vystavených faktúr, jednotlivé čerpané položky budú uvedené vo výkaze výmer, ktorý je súčasťou tejto zmluvy, výkaz výmer bude predložený aj v elektronickej podobe (Microsoft Excel);
     4. zápis o odovzdaní a prevzatí prác.

**Čl. 5. Záručná doba - zodpovednosť za vady**

* 1. Zhotoviteľ zodpovedá za to, že predmet tejto zmluvy je zhotovený podľa podmienok zmluvya že počas záručnej doby bude mať vlastnosti dohodnuté v tejto zmluve.
  2. Záručná doba na zhotovené dielo **je 5 rokov**.Záručná doba začína plynúť dňom podpísania zápisu o odovzdaní a prevzatí prác objednávateľom.
  3. Zmluvné strany sa dohodli pre prípad vady diela, že počas záručnej doby má objednávateľ právo požadovať a zhotoviteľ povinnosť bezplatne odstrániť vady, za ktoré zodpovedá.
  4. Zhotoviteľ sa zaväzuje začať s odstraňovaním prípadných vád predmetu plnenia v zmysle bodov 5.2 a 5.3 do 3 (troch) pracovných dní od doručenia uplatnenia oprávnenej reklamácie objednávateľa a vady odstrániť v čo najkratšom možnom čase. Termín odstránenia vád sa dohodne písomnou formou.
  5. Zhotoviteľ sa zaväzuje začať s odstraňovaním prípadných porúch a vád ohrozujúcich riadnu prevádzku diela do 24 hodín od výzvy.
  6. O odstránení prípadných porúch a vád bude spísaný protokol, ktorý bude po jeho prevzatí podpísaný objednávateľom.
  7. V prípade, že zhotoviteľ nezačne odstraňovanie prípadných vád a porúch v termíne podľa bodu 5.4. a 5.5. tejto zmluvy, objednávateľ si zabezpečí odstraňovanie vád a porúch prostredníctvom tretej osoby, na náklady zhotoviteľa.
  8. Objednávateľ sa zaväzuje, že prípadnú reklamáciu vady diela uplatní bezodkladne po jej zistení písomnou formou do rúk oprávneného zástupcu zhotoviteľa.

**Čl. 6. Podmienky vykonania diela**

* 1. Zhotoviteľ vykoná dielo na vlastné náklady a na vlastné nebezpečenstvo. Zhotoviteľ výkonom funkcie stavbyvedúceho poveruje .....................................*(meno a priezvisko)*, číslo oprávnenia:................
  2. Objednávateľ sa zaväzuje odovzdať zhotoviteľovi stavenisko v súlade s podmienkami verejného obstarávania do 10 (desiatich) dní od nadobudnutia účinnosti tejto zmluvy o dielo a v takom stave, aby zhotoviteľ mohol na ňom začať práce v súlade s podmienkami zmluvy.
  3. Ak v súvislosti so začatím prác na stavenisku bude potrebné premiestniť alebo umiestniť dopravné značky podľa predpisov o pozemných komunikáciách, obstará a uhradí tieto práce zhotoviteľ. Udržiavanie dopravných značiek zabezpečí na svoje náklady zhotoviteľ.
  4. Povolenia na dočasné užívanie verejných a iných plôch a na využívanie komunikácií na osobitné účely obstará a poplatky za ne znáša zhotoviteľ.
  5. Objednávateľ odovzdá zhotoviteľovi dokumentáciu potrebnú na zhotovenie diela v jednom vyhotovení pri odovzdaní staveniska.
  6. Objednávateľ zabezpečí pre zhotoviteľa možnosť napojenia na odber elektrickej energie a úžitkovej vody. Náklady na úhradu spotrebovaných energií hradí zhotoviteľ. Zhotoviteľ je povinný uzatvoriť zmluvu O refakturácii spotrebovaných energií a vody počas realizácie projektu s prevádzkovateľom budovy – MBM-GROUP, a. s..
  7. Vlastníctvo k realizovanému dielu má zhotoviteľ. Nebezpečenstvo škody na zhotovenom diele prechádza na objednávateľa dňom podpísania zápisu o odovzdaní a prevzatí prác podľa bodu 5.2.
  8. Prevádzkové, sociálne, prípadne aj výrobné zariadenie staveniska si zabezpečuje zhotoviteľ. Náklady na vybudovanie, prevádzkovanie, údržbu a vypratanie zariadenia staveniska sú súčasťou zmluvnej ceny.
  9. Stavebné práce sa budú realizovať za plnej prevádzky spoločnosti MBM-GROUP, a. s.. To znamená, že v okolí budovy a v budove bude zvýšený pohyb osôb. Povolená pracovná doba je len v pracovných dňoch v čase od 8:00 do 18:00 hodiny. Zhotoviteľ zodpovedá za:
     1. bezpečnosť a ochranu zdravia vlastných zamestnancov,
     2. za čistotu a poriadok na stavenisku a odstráni na vlastné náklady odpady, ktoré sú výsledkom jeho činnosti,
     3. to, aby z budovy neboli blokované únikové cesty, v okolí budovy prístupové komunikácie a chodníky.
  10. Objednávateľ zabezpečí všetky rozhodnutia orgánov štátnej správy, potrebné pre vykonanie diela.
  11. Zhotoviteľ sa zaväzuje vyzvať minimálne 3 pracovné dni vopred objednávateľa k účasti na predpísaných skúškach.
  12. Zhotoviteľ je povinný viesť stavebný denník v zmysle platných predpisov a podľa pokynov stavebného dozoru objednávateľa. K záznamom zhotoviteľa v stavebnom denníku sa stavebný dozor objednávateľa písomne záväzne vyjadrí najneskôr do 3 (troch) pracovných dní odo dňa vykonania zápisu.
  13. Objednávateľ sa zaväzuje vykonávať stavebný dozor. Zástupca objednávateľa ............................................ *(meno a priezvisko)* vykonávajúci stavebný dozor bude poverený riešením technických problémov, kontrolou vykonaných prác a predbežným prerokúvaním zmien a doplnkov diela.
  14. Stavebný dozor
      1. dohliada na  spôsob a postup realizácie stavby  zhotoviteľom a v prípade zistenia porušenia predpisov  ochrany zdravia pri práci,  požiarnej bezpečnosti upozorní na túto skutočnosť zhotoviteľa v stavebnom denníku;
      2. zabezpečuje funkciu koordinátora dokumentácie podľa zákona č. 396/2006 Zb. Nariadenia vlády SR o minimálnych bezpečnostných a zdravotných požiadavkách na stavenisku;
      3. je oprávnený vykonávať rozhodnutia, týkajúce sa pozastavenia alebo odloženia vykonávania stavebných prác alebo ich častí, odstránenia alebo náhrady materiálov a prác, ktoré nie sú v súlade s podmienkami zmluvy, odsúhlasenia zmien oproti projektovej dokumentácii, za podmienky dodržania rovnakej kvalitatívnej úrovne a zachovania, resp. zníženia ceny, vylúčenia pracovníkov zhotoviteľa zo staveniska, ktorí hrubým spôsobom porušia právne predpisy a nariadenia platné pre realizáciu diela;
      4. schvaľuje vzorky stavebných materiálov a výrobkov pred ich použitím a zabudovaním do diela;
      5. kontroluje odborné uloženie stavebných materiálov, výrobkov, vhodnosť a spôsob použitia tak, aby nevznikla škola na majetku objednávateľa a nedošlo k ohrozeniu zdravia na stavbe;
      6. kontroluje riadnu inštaláciu a prevádzku technického vybavenia na stavbe, odborné ukladanie stavebných výrobkov a hmôt, vhodnosť a ich použitie a odborné ukladanie strojov a zariadení, dbá o to, aby sa stroje, zariadenia a technologické konštrukcie a zariadenia riadne ukladali;
      7. sleduje vedenie stavebného denníka, vykonáva záznamy do stavebného denníka a usmerňuje zhotoviteľa pri vedení stavebného denníka;
      8. vykonáva kontrolu osobne každý pracovný deň priamo na stavbe, podľa potreby bude dokumentovať stavbu fotografovaním.
  15. Zhotoviteľ sa zaväzuje najmenej 5 (päť) dní pred odovzdaním diela vyzvať objednávateľa na jeho prevzatie zápisom do stavebného denníka.
  16. Podmienkou odovzdania a prevzatia diela je úspešné vykonanie všetkých skúšok predpísaných osobitnými predpismi, záväznými normami a touto zmluvou. Doklady o týchto skúškach podmieňujú prevzatie diela. Ide najmä o nasledovné doklady:
      1. atesty od výrobcov
      2. skúšky materiálov
      3. certifikáty
      4. protokol o komplexnom vyskúšaní
      5. návody na obsluhu v slovenskom jazyku, záručné listy
      6. doklady o likvidácii alebo zhodnotení všetkých odpadov zo stavebnej činnosti v súlade so zákonom č. 79/2015 Z. z. o odpadoch
  17. Dielo bude zhotoviteľom odovzdané a objednávateľom prevzaté aj v prípade, že v zápise o odovzdaní a prevzatí budú uvedené vady a nedorobky, ktoré samy o sebe ani v spojení s inými nebránia plynulému a bezpečnému užívaniu dokončeného diela.
  18. Vadou sa rozumie odchýlka v kvalite, rozsahu a parametroch diela stanovených touto zmluvou a obecne záväznými technickými normami a predpismi.
  19. Nedorobkom sa rozumie nedokončená práca oproti projektu a predloženej súťažnej ponuke.
  20. Zhotoviteľ môže pri realizácii predmetu zmluvy využiť subdodávateľov. Zoznam subdodávateľov tvorí prílohu tejto zmluvy.
  21. Navrhovaný subdodávateľ musí preukázať splnenie podmienok účasti týkajúcich sa osobného postavenia podľa § 32 ods. 1 písm. e) ZVO vo vzťahu k tej časti predmetu zákazky, ktorú bude realizovať v subdodávke. Zároveň subdodávateľ musí preukázať splnenie podmienky účasti týkajúcej sa osobného postavenia podľa § 32 ods. 1 písm. f) ZVO a nesmie u tejto osoby existovať dôvod na vylúčenie podľa § 40 ods. 6 písm. f) ZVO (konflikt záujmov nemožno odstrániť inými účinnými opatreniami).
  22. Objednávateľ nesmie uzavrieť zmluvu s dodávateľom alebo dodávateľmi, ktorí majú povinnosť zapisovať sa do registra partnerov verejného sektora a nie sú zapísaní v registri partnerov verejného sektora, alebo ktorých subdodávatelia, alebo subdodávatelia podľa osobitného predpisu, ktorí majú povinnosť zapisovať sa do registra partnerov verejného sektora a nie sú zapísaní v registri partnerov verejného sektora.

**Čl. 7. Zmluvné pokuty**

* 1. Ak zhotoviteľ odovzdá dielo uvedené v čl. 1, vlastným zavinením po termíne uvedenom v bode 2.1.1., zaplatí zmluvnú pokutu vo výške 0,02 % zo zmluvnej ceny diela vrátane DPH podľa bodu 3.3. tejto zmluvy za každý deň omeškania. Tým nie je dotknuté právo objednávateľa na prípadnú náhradu škody, ktorá mu omeškaním vznikla.
  2. Ak zhotoviteľ nezačne s odstraňovaním vád, resp. neodstráni vady v dohodnutom termíne podľa čl. 5 tejto zmluvy, zaplatí pokutu vo výške 66,- eur za každý deň omeškania a za každú vadu samostatne. Faktúru vystaví objednávateľ za každých 14 (štrnásť) dní omeškania.

**Čl. 8. Vyššia moc**

* 1. Pre účely tejto zmluvy sa za vyššiu moc považujú prípady, ktoré nie sú závislé, ani ich nemôžu ovplyvniť zmluvné strany, napr. vojna, mobilizácia, živelné pohromy a pod.
  2. Ak sa splnenie tejto zmluvy stane nemožným do 3 (troch) mesiacov od vyskytnutia sa vyššej moci, strana, ktorá sa bude chcieť odvolať na vyššiu moc požiada druhú stranu o úpravu zmluvy vo vzťahu k predmetu, cene a času plnenia. Ak nedôjde k dohode, má strana, ktorá sa odvolala na vyššiu moc, právo odstúpiť od zmluvy. Účinky odstúpenia nastanú dňom doručenia oznámenia.

**Čl. 9. Spory, neplnenie a ich riešenie**

* 1. Závažnejšie neplnenia zo strany zhotoviteľa majú za následok zadržanie a odloženie platieb.
  2. Zhotoviteľ bude mať 7 (sedem) kalendárnych dní na to, aby oznámil doporučeným listom objednávateľovi prípadnú nezhodu vo veci, pričom je jeho povinnosťou dokázať svoje stanovisko. Nezhoda nemá vplyv na plnenie zmluvy do doby jej vyriešenia, t.j. že zmluva platí v celom rozsahu.
  3. Nezhody rozhoduje nezávislý spoločne dohodnutý expert alebo súd. Dohodnutého experta navrhnú každou zmluvnou stranou oprávnení zástupcovia oboch zmluvných strán.
  4. V prípade, keď sa zhotoviteľ nepodriadi dohodnutým a ním akceptovateľným ustanoveniam zmluvy, alebo oprávneným požiadavkám objednávateľa, môže objednávateľ zabezpečiť na náklady zhotoviteľa iné firmy alebo zrušiť zmluvu a to všetko na riziká a nebezpečenstvo neplniaceho zhotoviteľa. Všetky možnosti náhrady škôd a zmluvných pokút nie sú dotknuté.

**Čl. 10. Zánik zmluvy**

* 1. V prípade zániku zmluvy zhotoviteľ bezodkladne - najneskôr však do 7 (siedmich) pracovných dní opustí stavenisko a odstráni zariadenie staveniska. V opačnom prípade mu bude účtovaný nájom za zabratú plochu podľa platných právnych predpisov.
  2. Zhotoviteľ je povinný do doby nástupu nového zhotoviteľa (najdlhšie 7 dní) zabezpečovať na vlastné náklady všetky ochranné, bezpečnostné, protipožiarne, hygienické a strážne opatrenia. Zhotoviteľ je preto plne zodpovedný za všetky škody vzniknuté z dôvodu neplnenia tohto ustanovenia.
  3. Zhotoviteľ nesmie z vlastného popudu zastaviť práce alebo opustiť stavenisko, v opačnom prípade znáša všetky následky a škody tým spôsobené, nakoľko sa to považuje za porušenie zmluvných podmienok.
  4. Objednávateľ môže odstúpiť od zmluvy so zhotoviteľom:
     1. Keď zhotoviteľ do 14 (štrnástich) dní od prevzatia staveniska nezačne s realizáciou prác a ak ani po písomnej výzve nezačne výstavbu v náhradnom termíne.
     2. Z dôvodu meškania, ak je vážne ohrozený termín ukončenia stavby.
     3. Z dôvodu opustenia staveniska zhotoviteľom, nedodržanie kvality prác a materiálov, podvodu, neschopnosti, z dôvodu neplnenia záväzkov alebo odmietnutia prispôsobiť sa ustanoveniam zmluvy, alebo oprávneným objednávkam a požiadavkám objednávateľa a všeobecne vo všetkých prípadoch, kedy si zhotoviteľ nesplnil svoje povinnosti a záväzky.
     4. Keď sa situácia zhotoviteľa pozmení do takej miery, že technické alebo finančné záruky, ktoré ponúka, nie sú zlučiteľné s povahou a dôležitosťou prác a dodávok jemu zverených.
     5. Z dôvodu porušenia podmienok a podkladov súťaže zhotoviteľom alebo jeho poddodávateľom.
     6. V prípade povinnosti registrácie Zhotoviteľa a jeho subdodávateľa v Registri partnerov verejného sektora vzniká Dňom právoplatnosti rozhodnutia o výmaze Zhotoviteľa alebo jeho subdodávateľa z registra partnerov verejného sektora podľa § 12 a pokute z dôvodov podľa § 13 ods. 2 Objednávateľovi právo odstúpiť od zmluvy. Právo odstúpiť od zmluvy vzniká Objednávateľovi podľa predchádzajúcej vety aj vtedy, ak je partner verejného sektora viac ako 30 (tridsať) dní v omeškaní so splnením povinnosti podľa § 10 ods. 2 tretej vety zákona č. 315/2016 Z. z. o registri partnerov verejného sektora.
     7. Objednávateľ má právo bez akýchkoľvek sankcií odstúpiť od zmluvy so Zhotoviteľom v prípade, kedy ešte nedošlo k plneniu zo zmluvy medzi Objednávateľom a Zhotoviteľom a výsledky administratívnej finančnej kontroly poskytovateľa neumožňujú financovanie výdavkov vzniknutých z obstarávania tovarov, služieb, stavebných prác alebo iných postupov.
  5. Zhotoviteľovi v týchto prípadoch nevzniká nárok na náhradu škody.

**Čl. 11. Náhrady škody, poistenie**

* 1. Zhotoviteľ je povinný podľa svojich možností a schopností vopred zabrániť možným škodám, a to najmä chránením stavby pred neodbornými zásahmi vlastných kapacít, poddodávateľov alebo zvonku.
  2. Zhotoviteľ ručí za každú škodu, ktorá vznikne nerešpektovaním platných predpisov, nariadení a taktiež za škody na nových alebo stávajúcich stavebných dielach, susediacich objektov so stavbou a na vonkajšom vybavení (stromy, sadové úpravy a pod.), káblových vedeniach, inžinierskych sieťach a pod. Tieto škody budú v plnej výške uhradené zhotoviteľom.
  3. Zhotoviteľ stavby je povinný do 10 (desiatich) dní od účinnosti tejto zmluvy o dielo predložiť objednávateľovi poistnú zmluvu o poistení zodpovednosti za škodu spôsobenú voči objednávateľovi a jeho majetku a zmluvu o poistení voči živelným pohromám na predmete diela.

**Čl. 12. Ostatné ustanovenia**

* 1. Zhotoviteľ bude informovať objednávateľa o stave rozpracovanosti diela na pravidelných poradách, ktoré bude organizovať najmenej raz za 15 (pätnásť) dní.
  2. Objednávateľ a zhotoviteľ sa zaväzujú, že obchodné a technické informácie nepoužijú pre iné účely, ako pre plnenie podmienok tejto zmluvy.
  3. Zhotoviteľ bude pri plnení predmetu zmluvy postupovať s odbornou starostlivosťou. Zaväzuje sa dodržiavať všeobecne záväzné predpisy, technické normy a podmienky tejto zmluvy. Zhotoviteľ sa bude riadiť východiskovými podkladmi objednávateľa, pokynmi objednávateľa, zápismi a dohodami oprávnených pracovníkov zmluvných strán a rozhodnutiami a vyjadreniami dotknutých orgánov štátnej správy.

**Čl. 13. Záverečné ustanovenia**

* 1. Zhotoviteľ je viazaný touto zmluvou od doby doručenia objednávateľovi. Lehota na prijatie zmluvy sa stanovuje podľa termínu udaného vo výzve.
  2. Obe zmluvné strany vylučujú postúpenie pohľadávky.
  3. Meniť alebo doplňovať text tejto zmluvy je možné len formou písomných dodatkov. Objednávateľ je povinný takýto dodatok zaslať pred podpisom oboma zmluvnými stranami, riadiacemu orgánu na kontrolu. Dodatok môže byť podpísaný oprávnenými zástupcami oboch zmluvných strán až po vypracovaní správy z kontroly a konštatovaním súhlasu s podpísaním tohto dodatku.
  4. Neoddeliteľnou súčasťou tejto zmluvy sú **prílohy** :
     1. Platné potvrdenie o poistení stavebno - montážnych prác v minimálnej hodnote rovnajúcej sa cene diela; - predloží úspešný uchádzač
     2. Ocenený výkaz výmer totožný s výkazom výmer predloženým v súťažnej ponuke zhotoviteľa podľa bodu 1.1.1; - predloží úspešný uchádzač
     3. Vecný a časový harmonogram postupu prác; - predloží úspešný uchádzač
     4. Kontrolný a skúšobný plán; - predloží úspešný uchádzač
     5. Popis opatrení na zníženie hlučnosti, prašnosti, zabezpečenie čistoty verejných priestranstiev a komunikácií počas výstavby; -
     6. Popis opatrení, skúšok a kontrol určených na zabezpečenie kvality, súvisiacich s uchádzačom zvoleným postupom výstavby, ktoré uchádzač plánuje aplikovať počas výstavby diela a ktoré budú pred realizáciou diela zapracované v kontrolnom a skúšobnom pláne a implementované počas realizácie diela. Náklady na prípravu kontrolného a skúšobného plánu a náklady na zabezpečenie kvality a vykonanie definovaných kontrol zahrnie uchádzač do celkovej ceny zákazky; - predloží úspešný uchádzač
     7. Plán ochrany zdravia pracovníkov a iných osôb, ktoré sa budú nachádzať na mieste výstavby počas realizácie zákazky, ktorý zohľadní aj špecifické riziká lokality; - predloží úspešný uchádzač
     8. Plán likvidácie a zhodnotenia odpadu vznikajúceho pri výstavbe; - predloží úspešný uchádzač
     9. Popis opatrení na zabezpečenie prevádzky budovy, v ktorej budú prebiehať stavebné práce; - predloží úspešný uchádzač
     10. Zoznam subdodávateľov a údaje o osobe oprávnenej konať za subdodávateľa v rozsahu meno a priezvisko, adresa pobytu, dátum narodenia. - predloží úspešný uchádzač
  5. Pokiaľ v tejto zmluve nie je dohodnuté inak, platia príslušné ustanovenia Obchodného zákonníka a ostatné náležitosti požadované vo vyhlásení súťaže a v súťažných podmienkach.
  6. Zhotoviteľ je povinný strpieť výkon kontroly/auditu súvisiaceho s dodávaným tovarom, službami a stavebnými prácami kedykoľvek počas platnosti a účinnosti Zmluvy o poskytnutí NFP, a to oprávnenými osobami na výkon tejto kontroly/auditu a poskytnúť im všetku potrebnú súčinnosť.

Oprávnené osoby na výkon kontroly / auditu sú najmä:

a) Riadiaci orgán a ním poverené osoby,

b) Útvar následnej finančnej kontroly a nimi poverené osoby;

c) Najvyšší kontrolný úrad SR, príslušná Správa finančnej kontroly, Certifikačný orgán a nimi poverené osoby,

d) Orgán auditu, jeho spolupracujúce orgány a nimi poverené osoby,

e) Splnomocnení zástupcovia Európskej Komisie a Európskeho dvora audítorov,

f) Osoby prizvané orgánmi uvedenými v písm. a) až e) v súlade s príslušnými právnymi predpismi SR a EÚ.

* 1. Táto zmluva nadobúda platnosť podpisom obidvomi zmluvnými stranami. Táto zmluva nadobúda účinnosť po splnení odkladacej podmienky účinnosti, ktorá spočíva v tom, že dôjde:
     1. k schváleniu procesov verejného obstarávania v rámci ex post kontroly poskytovateľom NFP a/alebo
     2. dňom doručenia písomného jednostranného rozhodnutia objednávateľa zhotoviteľovi o nadobudnutí účinnosti tejto Zmluvy o dielo.
  2. Pokiaľ Zhotoviteľ využije na plnenie predmetu zmluvy subdodávateľa, v prípade zmeny subdodávateľa počas trvania tejto zmluvy, je Zhotoviteľ povinný najneskôr do 3 (troch) pracovných dní, odo dňa, kedy má zmena subdodávateľa nastať, oznámiť Objednávateľovi zmenu subdodávateľa a v tomto oznámení uviesť minimálne nasledovné informácie:
  3. podiel zákazky, ktorý má v úmysle zadať tretím osobám,
  4. navrhovaných subdodávateľov,
  5. predmety subdodávok a
  6. čestné vyhlásenie, že nový subdodávateľ spĺňa podmienky podľa § 32 ods. 1 písm. e) a f) zákona o verejnom obstarávaní, a že je zapísaný v zozname Registra partnerov verejného sektora, ak má povinnosť zapisovať sa do Registra partnerov verejného sektora a nesmie u tejto osoby existovať dôvod na vylúčenie podľa § 40 ods. 6 písm. f) ZVO (konflikt záujmov nemožno odstrániť inými účinnými opatreniami).
  7. Zmluvné strany vyhlasujú, že si text tejto zmluvy riadne a dôsledne prečítali, jej obsahu a právnym účinkom z nej vyplývajúcich porozumeli, ich zmluvné prejavy sú dostatočne jasné, určité a zrozumiteľné, podpisujúce osoby sú oprávnené k podpisu tejto zmluvy.
  8. Táto zmluva je vypracovaná v štyroch vyhotoveniach, z ktorých tri si ponechá objednávateľ a jedno zhotoviteľ.

V Námestove, dňa ......................... V ............................, dňa ..................

Objednávateľ Zhotoviteľ